#Bangkok N°389/T1149/P13460+(3)

ร้านตั้งอยู่ด้านในสุดของตลาดนัดรถไฟรัชดา ละแวกเดียวกันกับ​ ร้านซี่โครงหมู+เบอเกอร์เจ้าดัง 

บรรยากาศ​ร้าน​ : เหมือนโรงอาหารสมัยมัธยม เป็นโต๊ะยาวนั่งรวมๆแชร์ๆกัน ที่ระหว่างเก้าอี้แคบมากๆ ต้องนั่งแบบห่อตัวทานเลยทีเดียว ตอนที่ไปคนแน่นสุดๆ รออาหารนานมากๆ คนจดออร์เดอร์ลืมน้ำเราอีกต่างหาก

ที่สั่งมาลองคราวนี้คือ​

- ก๋วยเตี๋ยว​หมู​ 50.- เลือกเส้นบะหมี่  เส้นลวกมาเหนียวหนึบดีค่ะ ชอบเลยๆ​ เครื่องแน่นสุดๆ มีไข่มะตูเต็มใบ เนื้อหมูหมักนุ่มๆอร่อยๆหลายชิ้น และลูกชิ้นสองลูกที่รสและกลิ่นบูดๆ(กัดชิมแล้วต้องคายออกเลย​ น้ำแกงรสจัดจ้าน หวานนำ​เค็ม​ เปรี้ยวเผ็ดตาม อร่อยดีนะคะ

เล้งขนาด M ยังชามใหญ่มาก​กก​ แบบเราทานไปสองวันไม่รู้จะหมดไหมนะคะ เลยไม่กล้าลองค่ะ แต่เห็นคนซื้อแบบกลับเยอะเลย คราวหน้าอาจจะแวะซื้อกลับมาลองดู ส่วนคราวนี้มีไปที่อื่นต่อเลยไม่อยากกระเตงๆถึงเล้งไปด้วย 

ผ่านมาทางนี้ก็ลองมาแวะชิมดูค่ะ ส่วนเรื่องของรสชาติว่าจะถูกปากไม๊? คงต้องแล้วแต่ความชอบ  ต่างคน​ ต่างลิ้น​กันเนอะคะ ลองดู​ก่อนเผื่อจะถูกใจ​ค่า

*** The rating scale for my reviews are from my personal taste with expects to adjusted for it's own categories. The same place on different days may result in different experiences. We all have different "Taste Buds",  and experience different "Service" ***